ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዶክተር ዳኒኤል ተኽሉ፡ ቋንቋ ትግርኛ ኣብ ትግራይ ሓደጋ ኣንጸላሊዩዎ'ሎ 1 ነሓሰ 2018 መግለጺ ስእሊ, ዶክተር ዳኒኤል ተኽሉ (ጸጋም) ዳይሬክተር ኣካዳሚ ቋንቋታት ትግራይ፡ ዶክተር ሓጎስ ኣብርሃ (የማን) ቋንቋ መረዳድኢ ካብ ምዃኑ ሓሊፉ፡ ሰባት መረበቶም፣ ባህሎም፣ ታሪኾምን ትዉፊቶምን ዘንጸባርቑሉ ሃፍቲ'ዩ ኣብ ዝብል ብዙሓት ይሰማምዑ። ኣብ ቀረባ እዋን ኣብ ከተማ መቐለ ሰማእታት አዳራሽ "ትግራይ ካበይ ናበይ?" ብዝብል ቴማ ኣብ ዝተኻየደ ዋዕላ ምሁራት ትግራይ፡ መፃኢ ዕጫ ቋንቋ ትግርኛ ኣካታዒ ዛዕባ ኾይኑ ተስተውዒሉ። ንሓደ ሓደ ሰባት ዝኾነ ቋንቋ ካብ መዘራረቢ ሓሊፉ ዝህቦ ትርጉም የብሉን። ኣይተ ስብሓት ነጋ ትግርኛ ኾነ ካልኦት ቋንቋታት ሓደ መዓልቲ ናብ 'ሙዝየም' ምእታዎም ኣይተርፎምን፤ ብእንግሊዝኛ ፍልጠት ሸምቱ ዝብል ርእይቶ ሂቦም። "ትግርኛ ትግርኛ ኣይትበሉ" ኢሎም። ተመራመርቲ ቋንቋን ታሪኽን ድማ ሓደ ቋንቋ መለለዪ መንነትን ታሪኽን ሓደ ማሕበረሰብ ምዃኑ ገሊፆም ምላሽ ሂቦሞም። ብፍላይ ምሁራት ታሪኽ ዶክተር ኣድሃና ሃይለ ኣድሃናን መምህር ሙሉወርቅ ኪዳነማርያምን ነቲ ሓሳብ፤ በመርተዖ ወቒዖሞ። "ትግርኛ መዘራረቢ ጥራሕ ኣይኮነን፤ ህዝቢ ትግራይ ታሪኹን ባህሉን ዝገልፀሉ መበቆል ፍልስፍንኡን ስልጣነኡን እዩ" ዝብል ምላሽ ሂቦም። እኳ ደኣስ፡ መንግስቲ ትግራይ ሰርዓተ ትምህርቱ ብትግርኛ ክቐርፅን ክሳብ ዶክትሬት ድግሪ ብትግርኛ ክህብን ከምዘለዎ ዶክተር ኣድሃና አተሓሳሲቦም። መምህር ሙሉወርቅ ኪዳነማርያም ድማ ማሕበረሰብ ትግራይን ኤርትራን ሓጎሱ፤ ሓዘኑን ስምዒቱን ብጓይላ መልቅስን ስነቃልን ዝገልፀሉ አካል መንነቱ'ምበር ከምቲ እንግሊዝኛ ኣብ ክፍሊ ኣትዩ ዝመሃሮ ተገይሩ ክረአ ዘለዎ ከምዘይኮነ አዘኻኺሮም። ቋንቋ ትግርኛ ኣብ ምንታይ ብርኪ ይርከብ?
